Orientering om utbygging av Ekornheia barnehage SA 2018/2019

BEST SAMMEN



**Bakgrunn:**

Ekornheia barnehage gjennomfører høsten 2018 og våren 2019 en større ombygging med hensikt å forbedre inne- og utemiljø for både barn og ansatte. HMS-gjennomgang de siste årene har vist at inne forholdene flere steder ikke tilfredsstiller arbeidsmiljøloven, slik barnehagen er innrettet i dag og endring av garderoben har i flere år vært et sterkt ønske fra de ansatte og fra foreldre som har barn i barnehagen.

Rent konkret vil følgende endringer gjennomføres:

* Grovgarderobene skal utvides og utbedres.
* Ny personaldel for de ansatte med gode garderobefasiliteter med dusj og separate garderober. Eikenøtt vil bli revet og etablert på nytt med større areal enn før.
* Hasselnøtt vil utvide arealet ut mot verandaen.
* Det vil bli egen fingarderobe for begge de store avdelingene.
* Det vil bli bedre toaletter og mulighet for stellerom.
* Det vil også bli utført noe på uteområdet i løpet av prosjektet som nye vippedyr, ny sandkasse på baksiden av huset til de minste og et lite lekestativ.

Etter en lenger prosess med kommune, arkitekter og utbygger er det en stor glede for oss at utbyggingen nå kan komme i gang.

Vi legger vekt på at utbyggingen skal bli en positiv opplevelse for små og store, og håper alle føler seg godt ivaretatt i byggeperioden. Fokuset på HMS vil være høyeste prioritet og dette dokumentet presenterer en oversikt over hvordan barnehagen vil jobbe med dette i byggeperioden, samt en del praktiske og administrative bestemmelser som den enkelte kan sette seg inn i.

Vi gleder oss til det endelige resultatet!

Ved spørsmål ta kontakt med daglig leder Anette Wilhelmsen

Telefon 905 87 366 eller e-post: [styrer@ekornheia.no](mailto:styrer@ekornheia.no)

1.Ansvar

Ansvarsdelingen under utbyggingsperioden er som følger:

1. Eiker Husbygg AS har hovedansvaret for HMS knyttet til selve utbyggingen. Dette gjelder all sikring av området i forbindelsen med ombyggingen og evt. uforutsette ting som skulle dukke opp. De vil ha egne HMS rutiner i egne brakker.
2. Ekornheia barnehages HMS-ansvar vil i byggeperioden omfatte de endringer i driften som utbyggingen måtte medføre. Det vil videre være viktig for barnehagen å tilpasse sin HMS-plan til utbyggingen i de ulike fasene og kommunisere eventuelle endringer i rutiner til foreldrene. Daglig leder har det overordnede ansvaret for HMS i barnehagen, mens styremedlem, Andreas, ser til at HMS ivaretas innen rammen av styrets forventninger og relevante lovmessige krav. Nestleder, Hege og verneombudet, Karoline er HMS-ansvarlig for de ansatte. Hver ped.leder har et primæransvar for å se til at det til enhver tid nødvendige HMS-tiltak samt det som er berammet i dette dokumentet implementeres og følges opp på den enkelte avdeling i barnehagen. Styrets HMS-ansvarlige, Andreas, sørger for at barnehagen følger nødvendige HMS-regler og arbeidsmiljøloven i byggeperioden.

2.Gjennomføringsperiode



3.Kommunikasjon

Informasjon om status i byggeprosjektet vil bli en integrert del av de ulike avdelingens månedsplaner som sendes ut i forkant av hver måned. I tillegg vil det komme løpende informasjon via epost/SMS om dette er nødvendig utover den månedlige statusoppdateringen. Byggeprosjektet vil også være på agendaen for alle ordinære foreldremøter så lenge prosjektet pågår.

All informasjon rundt byggeprosjektet er dessuten tilgjengelig på barnehagens nettsider: [www.ekornheia.barnehage.no](http://www.ekornheia.barnehage.no)

Spørsmål som ikke besvares i det overnevnte kan rettes direkte til styrer Anette Wilhelmsen.

4 Endring i daglig drift

Ledelsen og styret i Ekornheia Barnehagen er opptatt av at alle berørte skal føle seg trygge på at barna ivaretas i henhold til gjeldende HMS-krav i byggeperioden, og at utbyggingen skal medføre så få endringer i daglig drift som mulig. Følgende tiltak vil i den forbindelse bli gjort:

**Henting/levering**: Ingen endringer frem til juni/juli. Da vil barnehagen holde stengt i sommerukene 28, 29 og 30. Da vil midtseksjonen startes på og forhåpentligvis være klar til 15.august 2019.

Det vil være stengt av på sykkelparkeringen deler av perioden. Det vil være ulike biler, arbeidsverktøy og brakker i barnehagen i byggeperioden. Det vil være mye spennende å se på som kan avlede barnas oppmerksomhet. Foreldre henstilles til å ha særskilt kontroll med egne og eventuelt andres barn ved levering og henting frem til byggearbeiderne er ferdig.

**Tøy:** Under byggeperioden vil det mest sannsynlig bli en del søle/gjørme på uteplassen, men naturlig nok også inne. Vi i barnehagen skal prøve å legge dresser og andre ting i hvite poser som vi ber foreldre om å ta med hjem og enten vaske/tørke eller klargjøre for neste «arbeidsdag». Vi vet at barn tiltrekkes av søle og derfor skal vi prøve å skylle vekk det vi klarer, men vi trenger hjelp til å holde orden i garderoben.

**Hygiene**: Toaletter og stellesituasjon vil være til dels uforandret og det antas at det vil være tilstrekkelig med toaletter til tross for utbygging.

**Pedagogisk tilbud**: Barnehagen tror at utbyggingen vil by på mange spennende samtaletema og inntrykk for barna. Dette vil bli tatt med i det pedagogiske tilbudet i byggeperioden. Det antas også at spenningen ved utbyggingen overskygger innskrenkningen av utearealet og lekeutvalget.

Barnehagen satser ellers på å benytte seg av andre turmål utenfor barnehagen i større grad enn normalt. Dette betyr blant annet flere turer på utsiden av barnehagen, turer til akebakker, til Øren skole, biblioteket, Bacheparken, togturer og ellers turer generelt. Utflukter vil kommuniseres til foreldrene i god tid i forveien på hensiktsmessige kanaler og i henhold til samtykkeskjemaene.

5.Personal

I byggeperioden anses det som enda viktigere enn normalt å sikre god voksentetthet. Daglig leder vil i dialog med de ansatte sørge for dette, for eksempel ved å omdisponere personell fra ulike avdelinger ved behov eller sette inn ekstra vikarer. Vi har høyt fokus på trivsel og har ulike tiltak som vi setter i gang som forebygging av fravær og for å ivareta personalet i byggeperioden. Også "lavere" terskel for å sette inn vikar.

Turer ut av barnehagen skal kun gjennomføres dersom det er nok voksne pr. barn.

De ansatte skal fortsatt ha mulighet til lovfestet pause.

6.Andre bestemmelser

Barnehagen følger for øvrig rutine om alvorlig ulykker som før. Alle ansatte har også vært gjennom førstehjelpskurs og tatt sikkerhetskortet som går på opplæring av HMS. Det vil bli gjennomført bygge møter sammen med prosjektleder, Geir Helge, Eiker Husbygg v/Henrik Masch, Anette, daglig leder og Karoline Håvardsrud, verneombud.

Anette Wilhelmsen.